**О Б Щ И Н С К А И З Б И Р А Т Е Л Н А К О М И С И Я**

**Г Р А Д Х А С К О В О**

**П Р О Т О К О Л № 48**  
Хасково, 09.11.2015 г.

Днес, 09.11.2015 г., в гр. Хасково, ОИК – Хасково проведе свое заседание.

Присъстваха:

Председател: Пламен Стефанов Лечев

Заместник председател: Димитър Велев Димитров

Секретар: Емине Адем Махмуд

Членове: Венелин Карев Челебиев

Георги Владимиров Димитров

Славея Георгиева Костадинова

Боряна Радкова Делчева

Венета Недялкова Димитрова

Ангел Йовчев Димитров

Тодорка Стоянова Стоянова

Марияна Иванова Коджаниколова

Отсъстващи – няма.

Заседанието бе открито от председателя Лечев:

Колеги, откривам заседанието на ОИК – Хасково. Имаме кворум и може да вземаме решения.

Предлагам заседанието да протече при следния дневен ред:

1. Разглеждане заявление с вх.№305/09.11.2015г. от Николина Димова Никова за прекратяване правомощията за общински съветник
2. Вземане на решение по писмо с вх.№306/09.11.2015г., относно изпратен Протокол №1/06.11.2015 г. за заседание на Общински съвет - Хасково
3. Вземане на решение за промяна седалището и адрес за кореспонденци на ОИК – Хасково

По точка **първа** от дневния ред докладва председателя:

Колеги, постълило е заявление от Николина Никова с вх.№305/09.11.2015г., подадено чрез председател на Общински съвет Хасково, с което на осн. чл 30, ал. 4, т. 3 от ЗМСМА подава оставка като общински съветник в Общински съвет Хасково.

Съгласно чл. 30, ал. 6 от ЗМСМА, следва на отказалия се общински съветник да бъде изпратено писмо, за да може в тридневен срок да направи възражение и след това с решение на ОИК да бъдат прекратени правомощията му като общински съветник.

Има ли други предложения? Не постъпиха.

Гласували „ЗА“: Пламен Стефанов Лечев, Димитър Велев Димитров, Емине Адем Махмуд, Венелин Карев Челебиев, Георги Владимиров Димитров, Славея Георгиева Костадинова, Боряна Радкова Делчева, Венета Недялкова Димитрова, Ангел Йовчев Димитров, Тодорка Стоянова Стоянова и Марияна Иванова Коджаниколова.

Против – няма.

След проведеното гласуване, на основание чл.88, ал.2, от ИК, Общинската избирателна комисия

**П Р О Т О К О Л Н О Р Е Ш Е Н И Е :**

На основание чл. 30, ал. 6 от ЗМСМА, на общинския съветник подал заявление за предстрочно прекратяване на правомощията да бъде изпратено писмо и дадена възможност в тридневен срок да направи писмени възражения пред ОИК Хасково.

След указания срок заявлението ще бъде разгледано и ОИК Хасково ще постанови решение.

По точка **втора** от дневния ред докладва председателя:

Колеги, постъпило е писмо с вх. №306/09.11.2015г., с приложен Протокол №1/06.11.2015 г. за заседание на Общински съвет – Хасково, от който е видно, че новоизбраните общински съветници – Георги Иванов Иванов – Коалиция „За Хасково“, Стефан Александров Антонов - Коалиция „За Хасково“ и Сание Рамадан Кязим – ПП „ДПС“ не са присъствали на заседанието и не са положили клетва съгласно чл. 30, ал. 1 от ЗМСМА.

От изложеното е видно, че за посочените новоизбрани общински съветници не са възникнали правомощията им, на основание чл. 30,ал. 1 от ЗМСМА по аргумент на чл. 458, ал. 1 от ИК и Решение № 2884 МИ/03.11.2015г. на ЦИК, следва да бъдат заместени от следващите класирани по списъка от обявените изборни резултати на съответните партийни листи.

По списък следващите двама класирани кандидати от листата на Коалиция „За Хасково‘‘ са Живко Атанасов Атанасов и Иван Величков Минев, а от листата на ПП „ДПС“ – Исмаил Себахтин Исмаил.

Има ли други предложения? Не постъпиха.

Гласували „ЗА“: Пламен Стефанов Лечев, Димитър Велев Димитров, Емине Адем Махмуд, Венелин Карев Челебиев, Георги Владимиров Димитров, Славея Георгиева Костадинова, Боряна Радкова Делчева, Венета Недялкова Димитрова, Ангел Йовчев Димитров, Тодорка Стоянова Стоянова и Марияна Иванова Коджаниколова.

Против – няма.

След проведеното гласуване, на основание чл.87, ал.1, т.1 от ИК, Общинската избирателна комисия

**Р Е Ш И :**

Заличава новоизбраните общински съветници – Георги Иванов Иванов – Коалиция „За Хасково“, Стефан Александров Антонов - Коалиция „За Хасково“ и Сание Рамадан Кязим – ПП „ДПС“.

Обезсилва издадените удостоверения на новоизбраните общински съветници – Георги Иванов Иванов – Коалиция „За Хасково“, Стефан Александров Антонов - Коалиция „За Хасково“ и Сание Рамадан Кязим – ПП „ДПС“.

Обявява за избрани в Общински съвет Хасково следващите от обявените изборни резултати на съответните партийни листи, както следва:

Живко Атанасов Атанасов от Коалиция „За Хасково‘‘;

Иван Величков Минев от Коалиция „За Хасково‘‘;

Исмаил Себахтин Исмаил от ПП „ДПС“.

На новокласираните общински съветници да бъдат издадени удостоверения, след влизане на решението в сила.

По точка **трета** от дневния ред докладва председателя:

Колеги, при проведен разговор с общината относно решение №2901/05.11.2015 г. на ЦИК, получих потвърждение, че в изпълнение на горепосоченото решение общинска администрация ще ни осигурят условия (помещение, компютър и телефон) за провеждане на заседания на ОИК в периода от 7 дни след обявяване на резултатите от изборите за общински съветници и за кметове до края на мандата на общинския съвет и каса за съхраняване на документите и печата на ОИК. Общинската администрация трябва да осигури (чрез своите IT специалисти) функционирането на интернет страницата на ОИК.

Помещението се намира на 3-тия етаж, а именно стая 316 в Общинска администрация Хасково, със седалище пл. „Общински“ №1

Има ли други предложения? Не постъпиха.

Гласували „ЗА“: Пламен Стефанов Лечев, Димитър Велев Димитров, Емине Адем Махмуд, Венелин Карев Челебиев, Георги Владимиров Димитров, Славея Георгиева Костадинова, Боряна Радкова Делчева, Венета Недялкова Димитрова, Ангел Йовчев Димитров, Тодорка Стоянова Стоянова и Марияна Иванова Коджаниколова.

Против – няма.

**ПРОТОКОЛНО РЕШЕНИЕ**

От 10.11.2015 г. седалището на Общинска избирателна комисия – Хасково е пл. Общински №1, Общинска администрация – Хасково, етаж ІІІ, стая 316.

След изчерпване на дневния ред, заседанието на ОИК – Хасково бе закрито от председателя на комисията.

ПРЕДСЕДАТЕЛ: СЕКРЕТАР:

Пламен Лечев Емине Махмуд